నులి పురుగుల మాత్ర వికటించిందన్న తల్లిదండ్రులు
మరో 12 మందికి అస్వస్థత
ధర్మపురి: రెండో తరగతి చదువుతున్న విద్యార్థిని అనుమానాస్పద స్థితిలో మృతి చెందింది. జగిత్యాల జిల్లా ధర్మపురిలో సోమవారం ఈ ఘటన జరిగింది. నులి పురుగుల మాత్ర వేయడంతోనే తమ కుమార్తె అస్వస్థతకు గురై చనిపోయిందని తల్లిదండ్రులు ఆరోపిస్తున్నారు. ధర్మపురికి చెందిన తిప్పర్తి మారుతి, రజితల కుమార్తె సహస్ర(7) ధర్మపురిలోని ప్రైవేటు పాఠశాలలో రెండో తరగతి చదువుతోంది. సోమవారం మధ్యాహ్నం బాలిక తల్లి రజిత అంగన్‌వాడీ కేంద్రంలో తీసుకున్న నులి పురుగుల మాత్రను సహస్రతో మింగించి తరగతి గదిలో కూర్చోబెట్టి వెళ్లింది. కొద్దిసేపటికే బాలిక కింద పడిపోయింది. ఉపాధ్యాయులు సమీపంలోని ప్రైవేట్‌ ఆసుపత్రికి తీసుకెళ్లారు. తర్వాత జగిత్యాల ఏరియా ఆసుపత్రికి తరలించారు. అక్కడకు చేర్చిన కొద్దిసేపటికే బాలిక మృతి చెందింది. నులిపురుగుల మాత్ర వల్లనే తన కుమార్తె మరణించిందని తల్లిదండ్రులు ఆరోపించారు. కేవలం నులిపురుగుల మాత్ర వల్లనే మృతి చెందలేదని, కొంత అనారోగ్యమూ కారణమని భావిస్తున్నామని ధర్మపురి వైద్యాధికారి డాక్టర్‌ నరేష్‌ చెప్పారు. సహస్రకు రక్తహీనత ఉండగా, ఈ సమయంలో మాత్ర వేయడంతో ఫిట్స్‌ వచ్చాయన్నారు. తల్లి రజిత ఫిర్యాదు మేరకు అనుమానాస్పద మృతిగా కేసు నమోదు చేసుకున్నట్లు ధర్మపురి ఎస్‌ఐ శ్రీకాంత్‌ తెలిపారు.ధర్మపురికి చెందిన మరో రెండు ప్రైవేట్‌ పాఠశాలల్లో నులిపురుగుల మాత్రలు మింగిన 12 మంది విద్యార్థులు కొంత అస్వస్థతకు గురైనట్లు గుర్తించి, వారిని ప్రభుత్వాసుపత్రికి తరలించి చికిత్స అందించి పంపించారు.
nuli purugula matra vikatinchindanna tallidandrulu
maro 12 mandiki aswasthatha
dharmapuri: rendo taragati chaduvutunna vidyaarthini anumaanaaspada sthitilo mruti chendindi. jagityaala jilla dharmapurilo somavaram ee ghatana jarigindi. nuli purugula matra veyadamthone tama kumarte aswasthataku gurai chanipoyindani tallidandrulu aaropistunnaaru. dharmapuriki chendina tipparti maaruti, rajitala kumarte sahasra(7) dharmapuriloni praivetu paatasaalalo rendo taragati chaduvutondi. somavaram madhyaahnam balika talli rajita anganmadi kendramlo teesukunna nuli purugula maatranu sahasratho minginchi taragati gadilo koorchobetti vellindi. koddisepatike balika kinda padipoyindi. upaadhyaayulu sameepamloni private aasupatriki teesukellaaru. tarvaata jagityaala aria aasupatriki taralinchaaru. akkadaku cherchina koddisepatike balika mruti chendindi. nulipurugula matra vallane tana kumarte maraninchindani tallidandrulu aaropinchaaru. kevalam nulipurugula matra vallane mruti chendaledani, kontha anaarogyamuu kaaranamani bhaavistunnaamani dharmapuri vaidyaadhikaari dactor nareshi cheppaaru. sahasraku raktaheenata undagaa, ee samayamlo matra veyadamtho fitse vachaayannaaru. talli rajita firyaadu meraku anumaanaaspada mrutigaa kesu namodu chesukunnatlu dharmapuri esi srikanti telipaaru.dharmapuriki chendina maro rendu private paatasaalallo nulipurugula maatralu mingina 12 mandi vidyaarthulu kontha aswasthataku gurainatlu gurtinchi, vaarini prabhutvaasupatriki taralinchi chikitsa andinchi pampinchaaru.